b"\n_START_ARTICLE_\nBuzuluk\n_START_SECTION_\nHist\xc3\xb2ria\n_START_PARAGRAPH_\nEl 1736 es constru\xc3\xad a la conflu\xc3\xa8ncia del Buzuluk i del Samara una fortalesa anomenada Buzul\xc3\xbakskaia, prop de la frontera meridional russa de l'\xc3\xa8poca. Poc despr\xc3\xa9s es trasllad\xc3\xa0 a l'empla\xc3\xa7ament actual, prop de la font del Domaixka. Durant la rebel\xc2\xb7li\xc3\xb3 de Pugatxov la vila fou presa pels rebels. Buzuluk aconsegu\xc3\xad l'estatus de ciutat ja el 1781, amb un estatus atorgat per Caterina la Gran._NEWLINE_El desenvolupament de la ciutat es don\xc3\xa0 en obrir-se la l\xc3\xadnia ferrovi\xc3\xa0ria entre Samara i Orenburg el 1877. Fou connectada a causa de la import\xc3\xa0ncia de la regi\xc3\xb3 quant a la producci\xc3\xb3 de cereals. Es constru\xc3\xafren a la ciutat una central el\xc3\xa8ctrica, escoles, biblioteques i altres serveis d'infraestructures. Des de finals del segle\xc2\xa0xix el 1926 la poblaci\xc3\xb3 de la vila pr\xc3\xa0cticament es duplic\xc3\xa0._NEWLINE_Durant la Segona Guerra Mundial el primer batall\xc3\xb3 del camp txecoslovac, una unitat txecoslovaca, tenia la vila com a base a partir de febrer del 1942. En aquesta unitat lluitava del costat de l'Ex\xc3\xa8rcit Roig, un cop Txecoslov\xc3\xa0quia fou ocupada pels alemanys. Al comandament de la unitat hi havia el coronel Ludv\xc3\xadk Svoboda. Va prendre part en la batalla de Sokolovo, el mar\xc3\xa7 del 1943."